CELEX: 62011CA0205
Language: el
Date: 2013-07-18 00:00:00
Title: Υπόθεση C-205/11 P: Απόφαση του Δικαστηρίου (τρίτο τμήμα) της 18ης Ιουλίου 2013 — Fédération internationale de football association (FIFA) κατά Ευρωπαϊκής Επιτροπής, Βασιλείου του Βελγίου, Ηνωμένου Βασιλείου της Μεγάλης Βρετανίας και της Βόρειας Ιρλανδίας (Αίτηση αναιρέσεως — Τηλεοπτικές εκπομπές — Οδηγία 89/552/ΕΟΚ — Άρθρο 3α — Μέτρα που έλαβε το Ηνωμένο Βασίλειο όσον αφορά τις εκδηλώσεις μείζονος σημασίας για την κοινωνία αυτού του κράτους μέλους — Ευρωπαϊκό Πρωτάθλημα Ποδοσφαίρου — Απόφαση κρίνουσα τα μέτρα συμβατά με το δίκαιο της Ένωσης — Αιτιολογία — Άρθρα 49 ΕΚ και 86 ΕΚ — Δικαίωμα ιδιοκτησίας)

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/4
            
         Απόφαση του Δικαστηρίου (τρίτο τμήμα) της 18ης Ιουλίου 2013 — Fédération internationale de football association (FIFA) κατά Ευρωπαϊκής Επιτροπής, Βασιλείου του Βελγίου, Ηνωμένου Βασιλείου της Μεγάλης Βρετανίας και της Βόρειας Ιρλανδίας
   (Υπόθεση C-205/11 P) (1)
   
   (Αίτηση αναιρέσεως - Τηλεοπτικές εκπομπές - Οδηγία 89/552/ΕΟΚ - Άρθρο 3α - Μέτρα που έλαβε το Ηνωμένο Βασίλειο όσον αφορά τις εκδηλώσεις μείζονος σημασίας για την κοινωνία αυτού του κράτους μέλους - Ευρωπαϊκό Πρωτάθλημα Ποδοσφαίρου - Απόφαση κρίνουσα τα μέτρα συμβατά με το δίκαιο της Ένωσης - Αιτιολογία - Άρθρα 49 ΕΚ και 86 ΕΚ - Δικαίωμα ιδιοκτησίας)
   2013/C 260/05
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Fédération internationale de football association (FIFA) (εκπρόσωποι: A. Barav και D. Reymond, δικηγόροι)
   
      Αντίδικοi κατ’ αναίρεση: Ευρωπαϊκή Επιτροπή (εκπρόσωποι: E. Montaguti και N. Yerrell, επικουρούμενοι από τον M. Gray, barrister), Βασίλειο του Βελγίου (εκπρόσωποι: C. Pochet, J.-C. Halleux, επικουρούμενοι από τους A. Joachimowicz και J. Stuyck, advocaten), Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: S. Ossowski και J. Beeko, επικουρούμενοι από τον T. de la Mare, QC)
   
      Αντικείμενο
   
   Αίτηση αναιρέσεως κατά της αποφάσεως την οποία εξέδωσε το Γενικό Δικαστήριο (έβδομο τμήμα) στις 17 Φεβρουαρίου 2011, επί της υποθέσεως T-68/08, Fédération internationale de football association (FIFA) κατά Επιτροπής, και με την οποία απέρριψε προσφυγή με αίτημα την ακύρωση της αποφάσεως 2007/730/ΕΚ της Επιτροπής, της 16ης Οκτωβρίου 2007, περί κηρύξεως ως συμβατών με το κοινοτικό δίκαιο των μέτρων που έλαβε το Ηνωμένο Βασίλειο σύμφωνα με το άρθρο 3α, παράγραφος 1, της οδηγίας 89/552/ΕΟΚ του Συμβουλίου, της 3ης Οκτωβρίου 1989, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (ΕΕ L 295, σ. 12).
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τη Fédération internationale de football association (FIFA) στα δικαστικά έξοδα.
            
         
      (1)  ΕΕ C 232 της 6.8.2011.